Jonny Edgar

Jonny Edgar (s. 13. helmikuuta 2004 Whitehaven, Yhdistynyt kuningaskunta) on brittiläinen autourheilija, joka on kuulunut Red Bull Junior Teamiin vuodesta 2018 lähtien.

Ura 

Edgar aloitti uransa vuonna 2012 Karting-luokista. Parhaana saavutuksena häneltä on Swedish Championship — OKJ ja CIK-FIA Karting European Championship -luokkien mestaruudet vuodelta 2017.

Vuonna 2018 Edgar aloitti kilpauransa Italian Formula 4 -sarjassa saavuttaen kaksi paalupaikkaa ja kaksi palkintokorokesijoitusta sijoittuen sarjassa kymmenenneksi. Samana vuonna Edgar ajoi yksittäisiä kilpailuja ADAC Formula 4 ja Espanjan Formula 4 -sarjoissa. Vuonna 2020 Edgar ajoi täyden kauden ADAC F4 -sarjassa ja voitti sarjan mestaruuden saavuttaen kuusi voittoa, viisi paalupaikkaa ja 11 palkintosijoitusta. Samana vuonna hän jatkoi Italian F4 -sarjassa ja saavutti kaksi voittoa, yhden paalun ja kuusi palkintosijoitusta ollen sarjan neljäs.

Vuonna 2021 Edgar siirtyi FIA Formula 3 Championship -sarjaan. Hän saavutti ensimmäisellä kaudellaan 23 pistettä. Vuonna 2022 Edgar jatkoi F3-sarjassa. Hän jätti kaksi viikonloppua Imolan ja Barcelonan kilpailut väliin Crohnin taudin takia. Tauti oli hänelle aiheuttanut suuren määrän laihtumista, joka vaikutti merkittävästi hänen ajamiseensa. Hänen omien sanojensa mukaan "täytyy ottaa aikalisä asettaakseen terveytensä etusijalle." Palauduttuaan sairauslomalta Edgar palasi kilpailemaan jälleen Silverstonessa, josta hän keräsi myös kauden avauspisteensä. Lopulta hän keräsi 46 pistettä ollen parhaillaan Belgian Spassa neljäs sijoittuen sarjataulukoissa 12:ksi.

Lähteet 

Jonny Edgar Driver Databasessa

Brittiläiset autourheilijat
Vuonna 2004 syntyneet
Elävät henkilöt